turjo4nis/wikipedia-bn-dump-20250701 huggingface dataset:
ফিরোজ আব্বাস খান

ফিরোজ আব্বাস খান একজন ভারতীয় মঞ্চ ও চলচ্চিত্র পরিচালক, নাট্যকার, চিত্রনাট্যকার। তিনি মুঘল-ই-আযম, সালগিরা, তুমহারি অমৃতা, সেলসম্যান রামলাল ও গান্ধী বিরুদ্ধ গান্ধী মঞ্চনাটক পরিচালনার জন্য সুপরিচিত। তিনি গান্ধী, মাই ফাদার (২০০৬) চলচ্চিত্রের জন্য শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার ও এশিয়া প্যাসিফিক স্ক্রিন পুরস্কার অর্জন করেন।

কর্মজীবন
২০০৭ সালে তিনি নিজের মঞ্চনাটক মহাত্মা ভার্সাস গান্ধী অবলম্বনে গান্ধী, মাই ফাদার দিয়ে চলচ্চিত্র পরিচালক হিসেবে আত্মপ্রকাশ করেন। মুক্তির পর চলচ্চিত্রটি বিপুল সমাদৃত হয় এবং চলচ্চিত্রটি ৫৫তম জাতীয় চলচ্চিত্র পুরস্কারে বিশেষ জুরি পুরস্কার - পূর্ণদৈর্ঘ্য চলচ্চিত্র এবং খান শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন। এছাড়া চলচ্চিত্রটি টোকিও আন্তর্জাতিক চলচ্চিত্র উৎসবে গ্র্যান্ড প্রিক্সের মনোনয়ন লাভ করে এবং ১ম এশিয়া প্যাসিফিক স্ক্রিন পুরস্কারে শ্রেষ্ঠ চিত্রনাট্যের পুরস্কার লাভ করে।

মঞ্চনাটক
 রওনক অ্যান্ড জাসসি
 অল দ্য বেস্ট
 ইভা মুম্বই মা চল জাইয়ে
 সালগিরা
 দ্য রয়্যাল হান্ট অব দ্য সান
 তুমহারি অমৃতা (১৯৯২)
 মহাত্মা ভার্সাস গান্ধী (১৯৯৮)
 সেলসম্যান রামলাল (১৯৯৯)
 কুছ ভি হো সকতা হ্যায়
 ডিনার উইথ ফ্রেন্ডস (২০১১)

চলচ্চিত্রের তালিকা
 গান্ধী, মাই ফাদার (২০০৭)
 দেখ তামাশা দেখ (২০১৪)

পুরস্কার ও মনোনয়ন

তথ্যসূত্র

বহিঃসংযোগ
 Feroz Khan, Official Webpage
 

১৯৫৯-এ জন্ম
জীবিত ব্যক্তি
২১শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চিত্রনাট্যকার
২১শ শতাব্দীর ভারতীয় নাট্যকার
ভারতীয় পুরুষ চিত্রনাট্যকার
ভারতীয় পুরুষ নাট্যকার
ভারতীয় মঞ্চ পরিচালক
মুম্বইয়ের চলচ্চিত্র পরিচালক
মুম্বইয়ের চিত্রনাট্যকার
হিন্দি ভাষার চলচ্চিত্র পরিচালক
শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
চিত্রাঙ্গদা: দ্য ক্রাউনিং উইশ

চিত্রাঙ্গদা: দ্য ক্রাউনিং উইশ  হল  ২০১২ সালের বাংলা ভাষার চলচ্চিত্র যা ঋতুপর্ণ ঘোষ রচিত ও পরিচালনা করেছেন। ছবিটি ২৫ মে ২০১২-এ নিউ ইয়র্ক ইন্ডিয়ান ফিল্ম ফেস্টিভ্যালে প্রকাশিত হয়।  ছবিটি একজন কোরিওগ্রাফারের গল্প যেখানে তার লিঙ্গ পরিচয় নিয়ে লড়াই করছেন। এটি রবীন্দ্রনাথ ঠাকুরের ' চিত্রা নাটকের উপর ভিত্তি করে নির্মিত। যা মহাভারতের একটি চরিত্র চিত্রাঙ্গদা- এর গল্প  থেকে নেওয়া।

পটভূমি 
রুদ্র চ্যাটার্জি ( ঋতুপর্ণ ঘোষ ) তার জীবন কাটিয়েছেন সামাজিক প্রথার বিরুদ্ধে গিয়ে। একজন যুবক হিসাবে তিনি তার বাবার ইচ্ছাকে অস্বীকার করেছিলেন এবং ইঞ্জিনিয়ার হওয়ার পরিবর্তে তিনি কোরিওগ্রাফার হয়েছিলেন। যখন তিনি তার দলের সাথে ঠাকুরের চিত্রাঙ্গদা মঞ্চস্থ করার জন্য প্রস্তুতি নিচ্ছেন, তখন তিনি পার্থো ( যিশু সেনগুপ্ত ) এর সাথে পরিচিত হোন। যিনি একজন মাদকাসক্ত  এবং এই দলের প্রধান নৃত্যশিল্পী কস্তুরি  ( রাইমা সেন )। শীঘ্রই, রুদ্র ও পার্থোর সাথে প্রেম গড়ে ওঠে এবংতাদের মধ্যে আবেগপূর্ণ প্রেমের সম্পর্ক তৈরি হয়। তাদের সম্পর্কের সময়, তারা একটি সন্তান দত্তক নেওয়ার সিদ্ধান্ত নেয়। কিন্তু একটি সমস্যা আছে: সমকামী দম্পতিদের সন্তান দত্তক নেওয়ার অনুমতি নেই। তাই রুদ্র চিকিৎসার মধ্য দিয়ে লিঙ্গ পরিবর্তনের  সিদ্ধান্ত নেয় যে নারীত্বের জন্য সে আকাঙ্ক্ষিত। কিন্তু এই অস্ত্রোপচার কি তার জীবন বদলে দেবে এবং তার দীর্ঘদিনের লালিত সব স্বপ্ন পূরণ করবে? গল্পটি শেষ হয় "তুমি যা চাও তাই হও" লাইন দিয়ে।

কাস্ট 

 রুদ্র "খোকন" চ্যাটার্জি চরিত্রে ঋতুপর্ণ ঘোষ
 যীশু সেনগুপ্ত  পার্থের চরিত্রে, তালবাদক
 শুভ চরিত্রে অঞ্জন দত্ত
 রুদ্রের মায়ের চরিত্রে অনাশুয়া মজুমদার
 রুদ্রের বাবার চরিত্রে দীপঙ্কর দে
 অতিথি চরিত্রে কস্তুরীর চরিত্রে রাইমা সেন
 অতিথি চরিত্রে মালা চরিত্রে অপরাজিতা অডি
 মনীশের চরিত্রে কৌশিক ব্যানার্জি
 রাহুল (রুদ্রের প্রাক্তন প্রেমিক) চরিত্রে সঞ্জয় নাগ (ক্যামিও উপস্থিতি)

পুরস্কার 
৬০তম জাতীয় চলচ্চিত্র পুরস্কারে বিশেষ জুরি পুরস্কার

তথ্যসূত্র

বহিঃসংযোগ 

 

২০১২-এর নাট্য চলচ্চিত্র
রূপান্তরিত লিঙ্গ সম্পর্কিত চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ঋতুপর্ণ ঘোষ পরিচালিত চলচ্চিত্র
ভারতীয় এলজিবিটিকিউ সম্পর্কিত চলচ্চিত্র
মহাভারত অবলম্বনে চলচ্চিত্র
ভারতীয় নাট্য চলচ্চিত্র
২০১২-এর চলচ্চিত্র
অভিষেক কাপুর

অভিষেক কাপুর (জন্ম ৬ আগস্ট ১৯৭১) একজন ভারতীয় চলচ্চিত্র পরিচালক, প্রযোজক, চিত্রনাট্যকার ও অভিনেতা। তিনি রক অন!! (২০০৮) চলচ্চিত্রের জন্য একটি জাতীয় চলচ্চিত্র পুরস্কার এবং শ্রেষ্ঠ কাহিনি বিভাগে ফিল্মফেয়ার পুরস্কার অর্জন করেন। এছাড়া তিনি কায় পো ছে! (২০১৩)-এর জন্য শ্রেষ্ঠ চিত্রনাট্য বিভাগে ফিল্মফেয়ার পুরস্কার এবং চণ্ডীগড় করে আশিকি (২০২১)-এর জন্য শ্রেষ্ঠ কাহিনি বিভাগে আরেকটি ফিল্মফেয়ার পুরস্কার অর্জন করেন।

চলচ্চিত্রের তালিকা

পুরস্কার ও মনোনয়ন 
জাতীয় চলচ্চিত্র পুরস্কার

ফিল্মফেয়ার পুরস্কার

আন্তর্জাতিক ভারতীয় চলচ্চিত্র অ্যাকাডেমি পুরস্কার

স্ক্রিন পুরস্কার

তথ্যসূত্র

বহিঃসংযোগ 
 

১৯৭১-এ জন্ম
জীবিত ব্যক্তি
২১শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চিত্রনাট্যকার
ভারতীয় পুরুষ চিত্রনাট্যকার
মুম্বইয়ের চলচ্চিত্র পরিচালক
মুম্বইয়ের চলচ্চিত্র প্রযোজক
মুম্বইয়ের চিত্রনাট্যকার
হিন্দি ভাষার চলচ্চিত্র পরিচালক
ফিয়ার ফ্যাক্টর: খতরোঁ কে খিলাড়ির প্রতিযোগী
শ্রেষ্ঠ কাহিনি বিভাগে ফিল্মফেয়ার পুরস্কার বিজয়ী
শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী
অনুভব সিনহা

অনুভব সিনহা () একজন ভারতীয় চলচ্চিত্র পরিচালক, প্রযোজক ও চিত্রনাট্যকার। তার উল্লেখযোগ্য চলচ্চিত্রসমূহ হল তুম বিন (২০০১), দস (২০০৫), রা.ওয়ান (২০১১), মুল্‌ক (২০১৮), আর্টিকেল ১৫ (২০১৯), থাপ্পড় (২০২০) ও ভীড় (২০২৩)। তিনি পাঁচটি ফিল্মফেয়ার পুরস্কার, দুটি আন্তর্জাতিক ভারতীয় চলচ্চিত্র অ্যাকাডেমি পুরস্কার, দুটি স্ক্রিন পুরস্কার ও একটি জি সিনে পুরস্কার অর্জন করেছেন।

প্রারম্ভিক জীবন 
অনুভব সিনহা বিহার রাজ্যের জামালপুর শহরে জন্মগ্রহণ করেন। তার পিতা প্রেম গোবিন্দ সিনহা ও মাতা সুশীলা সিনহা। তার ছোট ভাই অনুপম সিনহা একজন চলচ্চিত্র পরিচালক, যিনি শুকরিয়া: টিল ডেথ ডু আস অ্যাপার্ট চলচ্চিত্র পরিচালনা করেছেন।

অনুভব গাড়ওয়াল বিভাগের কালাগড় স্কুল, এলাহাবাদের গভর্নমেন্ট ইন্টার কলেজ এবং বারানসির কুইন্স কলেজে পড়াশোনা করেন। ১৯৮৭ সালে তিনি আলিগড় মুসলিম বিশ্ববিদ্যালয় থেকে যন্ত্র প্রকৌশল বিষয়ে স্নাতক সম্পন্ন করেন।

পুরস্কার ও মনোনয়ন

তথ্যসূত্র

বহিঃসংযোগ 
 
 
 

জীবিত ব্যক্তি
২১শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চিত্রনাট্যকার
আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিহারের চলচ্চিত্র পরিচালক
বিহারের চিত্রনাট্যকার
ভারতীয় পুরুষ চিত্রনাট্যকার
হিন্দি ভাষার চলচ্চিত্র পরিচালক
শ্রেষ্ঠ কাহিনি বিভাগে ফিল্মফেয়ার পুরস্কার বিজয়ী
শ্রেষ্ঠ চিত্রনাট্য বিভাগে আইফা পুরস্কার বিজয়ী
শ্রেষ্ঠ সংলাপ বিভাগে আইফা পুরস্কার বিজয়ী
কমলিনী

কমলিনী (বৈজ্ঞানিক নাম: Potanthus confucius, ইংরেজি নাম: Chinese dart  বা Confucian dart, হেস্পেরিডি পরিবারের অন্তর্গত একটি প্রজাপতি ।  এদেরকে বাংলাদেশ, শ্রীলঙ্কা, ভারত  থেকে চীন, জাপান এবং ইন্দোনেশিয়ার সুমাত্রা ও জাভা পর্যন্ত পাওয়া যায়।  ফিলিপাইনের পালাওয়ান জাদুঘরের কিছু নমুনা থেকেও এদের হদিস পাওয়া গেছে বলে জানা গেছে, কিন্তু বোর্নিওতে প্রজাতির অনুপস্থিতির কারণে এগুলি ভুল লেবেল বা ভুল শনাক্ত করা হয়েছিলো বলে ধারণা করা হয়।

উপপ্রজাতি 
 P. c. diana (Evans, 1932) - মহারাষ্ট্র থেকে কেরালা
 P. c. dushta (Fruhstorfer, 1911) - সিকিম, উত্তর-পূর্ব ভারত থেকে ইন্দোচীন
 P. c. nina (Evans, 1932) - আন্দামান ও নিকোবর দ্বীপপুঞ্জ

তথ্যসূত্র 

১৮৬২-এ বর্ণিত প্রজাপতি
স্কাইফায়ার (টিভি ধারাবাহিক)

স্কাইফায়ার হল একটি ভারতীয় সাই-ফাই টিভি প্রচারিত একটি সিরিজ। সিরিজটি সৌমিক সেন পরিচালিত   শাবিনা এন্টারটেইনমেন্ট এবং অ্যালিগেটর মিডিয়া প্রোডাকশন প্রযোজনা করেছে। সিরিজটিতে প্রধান চরিত্রে অভিনয় করেছেন প্রতীক বব্বর, সোনাল চৌহান, জিশু সেনগুপ্ত এবং ডেনজিল স্মিথ। এটি ২২ মে ২০১৯-এ প্রিমিয়ার হয়েছিল, এবং সিরিজ টি ZEE5 এ উপলব্ধ।

কাস্ট 

 চন্দ্রশেখর চরিত্রে প্রতীক বব্বর 
 মীনাক্ষী পীরজাদার চরিত্রে সোনাল চৌহান
 হর্ষবর্ধন ধর্ম চরিত্রে যীশু সেনগুপ্ত 
 সৈয়দ আলী হাসানের চরিত্রে যতীন গোস্বামী
 সন্দীপ বেনিওয়ালের চরিত্রে অমিত কুমার
 নলিনী রঞ্জন পন্তের চরিত্রে ডেনজিল স্মিথ

মুক্তি 
সিরিজটি ২২ মে ২০১৯ এ প্রকাশিত হয়েছিল এবং এটি ZEE5 এ উপলব্ধ।

পর্বগুলো

তথ্যসূত্র

বহিঃসংযোগ 

 
 Skyfire on ZEE5

২০১৯-এ অভিষিক্ত ভারতীয় টেলিভিশন ধারাবাহিক
কৃষ্ণগহ্বর তথ্য আপার্তবৈপরীতা

কৃষ্ণগহ্বর তথ্য আপার্তবৈপরীতা হল একটি ধাঁধা, যা কোয়ান্টাম বলবিজ্ঞান ও সাধারণ আপেক্ষিকতার ভবিষ্যদ্বাণী একত্রিত হলে দেখা যায়। সাধারণ আপেক্ষিকতার তত্ত্ব কৃষ্ণগহ্বরের অস্তিত্বের ভবিষ্যদ্বাণী করে, যেগুলি স্থানকালের এমন অঞ্চল যেখান থেকে কিছুই — এমনকি আলোও না — পালাতে পারে না। স্টিফেন হকিং এই ধরনের ব্যবস্থায় ১৯৭০-এর দশকে কোয়ান্টাম বলবিজ্ঞানের নিয়ম প্রয়োগ করেন এবং দেখতে পান যে একটি বিচ্ছিন্ন কৃষ্ণগহ্বর হকিং বিকিরণ নামে এক ধরনের বিকিরণ নিঃসরণ করবে। হকিং আরও যুক্তি দিয়েছিলেন যে বিকিরণের বিশদ রূপটি কৃষ্ণগহ্বরের প্রাথমিক অবস্থা থেকে স্বাধীন হবে এবং এটি শুধুমাত্র তার ভর, বৈদ্যুতিক আধান ও কৌণিক ভরবেগের উপর নির্ভর করবে।

তথ্য আপার্তবৈপরীতা দেখা যায় যখন কেউ একটি প্রক্রিয়া বিবেচনা করে যেখানে একটি কৃষ্ণগহ্বর একটি শারীরিক প্রক্রিয়ার মাধ্যমে গঠিত হয় এবং তারপর হকিং বিকিরণের মাধ্যমে সম্পূর্ণরূপে বাষ্পীভূত হয়। হকিংয়ের গণনা থেকে বোঝা যায় যে বিকিরণের চূড়ান্ত অবস্থা শুধুমাত্র প্রাথমিক অবস্থার মোট ভর, বৈদ্যুতিক আধান ও কৌণিক ভরবেগ সম্পর্কিত তথ্য ধরে রাখবে। যেহেতু অনেকগুলি ভিন্ন অবস্থার একই ভর, আধান ও কৌণিক ভরবেগ থাকতে পারে সেহেতু এটি পরামর্শ দেয় যে অনেক প্রাথমিক ভৌত অবস্থা একই চূড়ান্ত অবস্থায় বিবর্তিত হতে পারে। অতএব, প্রাথমিক অবস্থার বিবরণ সম্পর্কিত তথ্য স্থায়ীভাবে হারিয়ে যাবে; যাইহোক, এটি ধ্রুপদী ও কোয়ান্টাম পদার্থবিদ্যা উভয়ের একটি মূল নীতি লঙ্ঘন করে—যা, নীতিগতভাবে, একটি সময়ে একটি ব্যবস্থার অবস্থা অন্য যেকোনো সময়ে তার মান নির্ধারণ করা উচিত। বিশেষত, কোয়ান্টাম বলবিজ্ঞানে ব্যবস্থার অবস্থা তার তরঙ্গ ফাংশন দ্বারা এনকোড করা হয়। তরঙ্গ ফাংশনের বিবর্তন একটি একক চালনাকারী দ্বারা নির্ধারিত হয়, এবং এককতা বোঝায় যে কোনো মুহূর্তের তরঙ্গ ফাংশন অতীত বা ভবিষ্যতে তরঙ্গ ফাংশন নির্ধারণ করতে ব্যবহার করা যেতে পারে।

এখন সাধারণত এটি বিশ্বাস করা হয় যে তথ্যগুলি কৃষ্ণগহ্বর বাষ্পীভবনে সংরক্ষিত হয়। এর অর্থ হল কোয়ান্টাম বলবিজ্ঞানের ভবিষ্যদ্বাণী সঠিক যেখানে হকিংয়ের মূল যুক্তি যা সাধারণ আপেক্ষিকতার উপর নির্ভর করে তা অবশ্যই সংশোধন করা উচিত। যাইহোক, হকিং-এর গণনা কিভাবে সঠিকভাবে সংশোধন করা উচিত সে সম্পর্কে ভিন্ন ভিন্ন মতামত রয়েছে। সাম্প্রতিক বছরগুলিতে, মূল আপার্তবৈপরীতার বেশ কয়েকটি সংযোজিত অংশ অন্বেষণ করা হয়েছে। কৃষ্ণগহ্বর বাষ্পীভবন সম্বন্ধে এই ধাঁধাগুলিকে একত্রে নেওয়ার ফলে মাধ্যাকর্ষণ ও কোয়ান্টাম বলবিজ্ঞানকে কীভাবে একত্রিত করতে হবে তার অন্তর্নিহিততা রয়েছে, যার ফলে কোয়ান্টাম মাধ্যাকর্ষণ গবেষণার একটি সক্রিয় ক্ষেত্র হিসাবে তথ্য আপার্তবৈপরীতা অবশিষ্ট রয়েছে।

তথ্যসূত্র

কৃষ্ণগহ্বর
পদার্থবিজ্ঞানের হেঁয়ালি
এস. এম. মনিরুজ্জামান

এস. এম. মনিরুজ্জামান বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

প্রাথমিকজীবন 
মনিরুজ্জামানের জন্ম ১৯৭২ সালে ১ ফেব্রুয়ারি। তিনি আইন বিষয়ে স্নাতক এবং আইন বিষয়ে স্নাতকোত্তর ডিগ্রি অর্জন করেন।

কর্মজীবন 
মনিরুজ্জামান ১৯৯৬ সালের ১৩ এপ্রিল জেলা আদালতে এবং ১৯৯৭ সালের ৩০ অক্টোবর হাইকোর্ট বিভাগে যোগদান করেন।

২০০৯ সালের ২৪ এপ্রিল মনিরুজ্জামান সহকারী অ্যাটর্নি জেনারেল নিযুক্ত হন। ২০১১ সালের ১০ এপ্রিল তিনি ডেপুটি অ্যাটর্নি জেনারেল পদে উন্নীত হন।

২০১৮ সালের ১ মার্চ সুপ্রিম কোর্টের আপিল বিভাগের আইনজীবী হয় মনিরুজ্জামান। ২০১৮ সালের ৩১ মে তিনি হাইকোর্ট বিভাগের অতিরিক্ত বিচারক নিযুক্ত হন।

২০২০ সালের ৩০ মে মনিরুজ্জামানকে হাইকোর্ট বিভাগের স্থায়ী বিচারক করা হয় ।

২০২১ সালের জুন মাসে মনিরুজ্জামান এবং বিচারপতি ফারাহ মেহবুব বিব্রত বোধ করেন এবং ২০১৯ সালের জুলাই মাসে সরকারের ৭০ জন ডেপুটি অ্যাটর্নি জেনারেল এবং ১০৫ জন সহকারী অ্যাটর্নি জেনেরালের নিয়োগকে চ্যালেঞ্জ করে একটি পিটিশনের শুনানি করতে অস্বীকার করেন । পরিবর্তে তারা প্রধান বিচারপতি সৈয়দ মাহমুদ হোসেনকে আবেদনটি পাঠায় । বিচারপতি মনিরুজ্জমান এবং বিচারপতি ফারাহ মেহবুব ধর্ষণের শিকারদের চিহ্নিত না করার জন্য সরকারকে নির্দেশ দেন ।.

২০২২ সালের এপ্রিলে মনিরুজ্জামান এবং বিচারপতি ফারাহ মেহবুব ১৯ বছর বয়সী কানাডিয়ান মহিলার হেফাজত হস্তান্তর করেন , যাকে তার বাবা - মা বাংলাদেশে আটকে রেখেছিলেন। জুনে এক রায়ে মনিরুজ্জমান ও বিচারপতি ফারাহ মেহবুব বাংলাদেশ জাতীয়তাবাদী দলের রাজনীতিবিদ সৈয়দ মোয়াজ্জেম হোসেন আলালকে চিকিৎসার জন্য বিদেশে যাওয়ার অনুমতি দেওয়ার জন্য সরকারকে নির্দেশ দেন । মনিরুজ্জমান ও বিচারপতি ভীষ্মদেব চক্রবর্তী মির্জাপুর ইউনাইটেড ডিগ্রি কলেজের অধ্যক্ষ স্বপন কুমার বিশ্বাসের উপর হামলার তদন্তের নির্দেশ দিয়েছেন।

২০২৩ সালের জুন মাসে মনিরুজ্জামান ও বিচারপতি মো. ইকবাল কবির লিট্টন বিব্রত বোধ করেন এবং নোবেলজয়ী ও গ্রামীণ ব্যাংকের প্রতিষ্ঠাতা মুহাম্মদ ইউনূসের প্রতিষ্ঠিত দুটি অলাভজনক প্রতিষ্ঠানের উপর আয়কর আরোপের সরকারের সিদ্ধান্তকে চ্যালেঞ্জ করে গ্রামীণ কল্যাণ ও গ্রামীণ টেলিকম ট্রাস্টের ১৩ টি আবেদনের শুনানি করতে অস্বীকার করেন ।

তথ্যসূত্র 

বাংলাদেশের সুপ্রীম কোর্টের বিচারপতি
১৯৭২-এ জন্ম
বাংলাদেশী আইনজীবী
বিরুলিয়া

বিরুলিয়া হলো বাংলাদেশের ঢাকা জেলার একটি গ্রাম। এটি সাভার উপজেলার অন্তর্গত একটি ইউনিয়ন পরিষদ। এটি ঢাকার মিরপুর মডেল থানার দিকে তুরাগ নদীর তীরে অবস্থিত। এই গ্রামে যাওয়ার জন্য আশুলিয়া থেকে একটি মহাসড়ক ও তুরাগ নদীর ওপার থেকে একটি সেতু রয়েছে। এই গ্রাম ফুল চাষের জন্য ও এটি "গোলাপ গ্রাম" নামেও পরিচিত। ১৯৯০-এর দশকের দিকে মিরপুরের এক ব্যক্তি এই গ্রামে এসে ফুল চাষ শুরু করেন যার ফলে এখানে ধীরে ধীরে ফুল চাষ গ্রামে জনপ্রিয় হয়ে ওঠে। এই গ্রামের ২০০০ বিঘা জমিতে বছরে ১০০ কোটির অধিক ফুল উৎপাদন হয়। এখানে জমিদার নলিনী মোহন সাহা একটি প্রাসাদ নির্মাণ করেন। পরে রজনীকান্ত ঘোষ বসবাসের জন্য সেই জমিদারের প্রাসাদটি কিনে নেন। এই জমিদার বাড়িতে সাতটি দালান রয়েছে। সরকার এখানে আন্তঃজেলা বাস টার্মিনাল নির্মাণ করার পরিকল্পনা করেছে।

চিত্রশালা

তথ্যসূত্র 

ঢাকার পাড়া
সাভার উপজেলা
ঢাকা জেলার গ্রাম
সাধ্য

সাধ্য () বলতে  হিন্দুধর্মের গণ দেবতাকে বোঝায়। পুরাণ অনুসারে, তারা ধর্ম এবং দক্ষের কন্যা সাধ্যার পুত্র। বিভিন্ন গ্রন্থ অনুসারে বারো বা সতেরটি সংখ্যায়, সাধ্যগণকে বেদের আচার ও স্তোত্রগুলির মূর্ত রূপ হিসাবে বর্ণনা করা হয়েছে। তারা দেবতাদের সাথে বা স্বর্গ ও পৃথিবীর মধ্যবর্তী অঞ্চলে বসবাস করে।

বিবরণ
পুরাণে দেবতার নয়টি শ্রেণীর (গণ) মধ্যে সাধ্যের বৈশিষ্ট্য রয়েছে, আদিত্যগণ,
রুদ্রগণ, বসুগণ, তুষিত,  বিশ্বদেব, আভাস্বর, অনীল ও মহারাজিকদের মধ্যে। এদেরকে কখনও কখনও দেব, বা গণদেবদের শ্রেণী হিসাবে উল্লেখ করা হয়।

অগ্নিপুরাণ বারোজন সাধ্যের একটি তালিকা দেয়:
 মনস
 মন্ত
 প্রাণ
 নর
 আপান
 বীরয়ণ
 বিভু
 হ্যয়
 ন্যয়
 হংস
 নারায়ণ
 প্রভু

সাহিত্য

উপনিষদ
মুণ্ডক উপনিষদ ব্রহ্ম (চূড়ান্ত বাস্তবতা) থেকে সাধ্যের উৎপত্তি বর্ণনা করে।

শিব পুরাণ
শিব পুরাণ অনুসারে, সাধ্যগণ গণেশের অধীনে শিবের পরিচারক হিসেবে কাজ করে।
তারা কৈলাসের উপর অবস্থিত গণপর্বত পর্বতে বসবাস করে বলে মনে করা হয়।

মহাভারত
সাধ্যগণ কার্তিকের সাথে তারকাসুরের বিরুদ্ধে যুদ্ধে যুদ্ধ করে।

ভগবদ্গীতা
অর্জুন সাধ্যদের এমন শ্রেণী হিসেবে উল্লেখ করেছেন যারা কৃষ্ণের বিশ্বরূপ রূপের দ্বারা মুগ্ধ হয়।

তথ্যসূত্র

বৈদিক দেবদেবী
হিন্দু দেবদেবী
সাংহাই জাদুঘর

সাংহাই জাদুঘর হলো প্রাচীন চীনা শিল্পের একটি জাদুঘর। এটি চীনের সাংহাইয়ের হুয়াংফু জেলার পিপলস স্কোয়ারে অবস্থিত। ১৯৯৬ সালে তার বর্তমান অবস্থানে পুনর্নির্মিত এই জাদুঘরটি চীনের প্রথম বিশ্ব-মানের আধুনিক জাদুঘরগুলির মধ্যে একটি হিসাবে বিবেচিত এবং বিরল সাংস্কৃতিক টুকরোগুলির বিশাল সংগ্রহের জন্য বিখ্যাত।

ইতিহাস 

জাদুঘরটি ১৯৫২ সালে প্রতিষ্ঠিত হয়।  প্রতিষ্ঠার সময় সংগ্রহগুলি মূলত তিনটি উৎস থেকে এসেছে। সাবেক সাংহাই পৌরসভা জাদুঘরও নতুন সাংহাই জাদুঘরের সাথে একীভূত করা হয়েছে।

পরের কয়েক বছরে, জাদুঘরের সংগ্রহগুলি সাংহাইয়ের অন্যান্য ব্যক্তিগত এবং প্রাতিষ্ঠানিক সংগ্রহ থেকে আরও সমৃদ্ধ হয়। এটির মধ্যে রয়্যাল এশিয়াটিক সোসাইটির প্রাক্তন সাংহাই জাদুঘরের সংগ্রহও ছিল। ১৯৫৯ সালে জাদুঘরটি ১৬ সাউথ হেনান রোডের একটি ভবনে স্থানান্তরিত হয়। এই স্থানে বীমা কোম্পানি এবং ব্যাংক অফিস ছিল।  সম্মুখগামী মহালম্ফের ধাতব সংগ্রহ অভিযানের সময়, সাংহাই জাদুঘর ধাতু থেকে ব্রোঞ্জের পাত্র উদ্ধারে অংশ নিয়েছিল যা বাজেয়াপ্ত করা হয়েছিল বা দান করা হয়েছিল এবং গলানোর জন্য পাঠানো হয়েছিল। সাংস্কৃতিক বিপ্লবের আগে, একটি ঐতিহ্য তৈরি হয়েছিল যেখানে সাংহাইয়ের ধনী সংগ্রাহকরা জাদুঘরে বার্ষিক অনুদান দিতেন।

সাংস্কৃতিক বিপ্লবের ফলে জাদুঘরের কাজ মূলত থমকে যায়। বিপ্লবের সমাপ্তির পরে, চীনের অন্যতম গুরুত্বপূর্ণ জাদুঘর হিসাবে, সংগ্রহগুলি দান, সরকারী কেনাকাটা এবং প্রত্নতাত্ত্বিক খননকার্য থেকে পাওয়া গুরুত্বপূর্ণ আবিষ্কারের ফলে সমৃদ্ধ হতে থাকে।

সংগ্রহ 

জাদুঘরে ব্রোঞ্জ, সিরামিক, ক্যালিগ্রাফি, আসবাবপত্র, জেড, প্রাচীন মুদ্রা, পেইন্টিং, সিল, ভাস্কর্য, সংখ্যালঘু শিল্প এবং বিদেশী শিল্প সহ ১২০০০০-এরও বেশি জিনিস রয়েছে।সাংহাই জাদুঘরে হান রাজবংশের একটি "স্বচ্ছ" ব্রোঞ্জ আয়নার তিনটি বিদ্যমান নমুনার একটি সহ জাতীয় গুরুত্বের বেশ কিছু জিনিস রয়েছে।

চিত্রশালা 
এতে এগারোটি চিত্রশালা এবং তিনটি বিশেষ অস্থায়ী প্রদর্শনী হল রয়েছে। স্থায়ী চিত্রশালাগুলি হলো:

 প্রাচীন চীনা ব্রোঞ্জের চিত্রশালা
 প্রাচীন চীনা ভাস্কর্যের চিত্রশালা
 প্রাচীন চীনা সিরামিকের চিত্রশালা
 প্রাচীন চীনা জেডসের চিত্রশালা
 প্রাচীন চীনা চিত্রকর্মের চিত্রশালা
 প্রাচীন চীনা ক্যালিগ্রাফির চিত্রশালা
 প্রাচীন চীনা সীল চিত্রশালা
 প্রাচীন চীনা মুদ্রার চিত্রশালা
 মিং এবং ছিং রাজবংশের চীনা আসবাবপত্রের চিত্রশালা
 চীনা সংখ্যালঘুদের দ্বারা সৃষ্ট শিল্প ও কারুশিল্পের চিত্রশালা

তথ্যসূত্র

বহিঃসংযোগ 

 সাংহাই জাদুঘর 
 চীনের জাদুঘরসমূহ
 সাংহাই জাদুঘরের ছবি 

সাংহাই জাদুঘর
১৯৫২-এ চীনে প্রতিষ্ঠিত
১৯৫২-এ প্রতিষ্ঠিত জাদুঘর
সাংহাইয়ের জাদুঘর
প্লিমাথ আর্গাইল ফুটবল ক্লাব

প্লিমাথ আর্গাইল ফুটবল ক্লাব (; সাধারণত প্লিমাথ আর্গাইল এফসি এবং সংক্ষেপে প্লিমাথ আর্গাইল নামে পরিচিত) হচ্ছে প্লিমাথ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে প্রতিযোগিতা করে। এই ক্লাবটি ১৮৮৬ সালে প্রতিষ্ঠিত হয়েছে। ১৭,৯০০ ধারণক্ষমতাবিশিষ্ট হোম পার্কে দ্য পিলগ্রিমস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় স্টিভেন শুমাখার এবং সভাপতির দায়িত্ব পালন করছেন সিমন হালেট। বর্তমানে ইংরেজ মধ্যমাঠের খেলোয়াড় জোসেফ রবার্ট এডওয়ার্ডস এই ক্লাবের অধিনায়কের দায়িত্ব পালন করছেন। প্লিমাথ আর্গাইল হচ্ছে ইএফএল লিগ ওয়ানের বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ১ম বারের মতো শিরোপা জয়লাভ করেছিল।

ঘরোয়া ফুটবলে, প্লিমাথ আর্গাইল এপর্যন্ত ৮টি শিরোপা জয়লাভ করেছে। লুক ম্যাককর্নিক, গেরি সোয়ার, পল উটন, রোবেন রেইড এবং গ্রাহাম কেরির মতো খেলোয়াড়গণ প্লিমাথ আর্গাইলের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ

  

প্লিমাথ আর্গাইল ফুটবল ক্লাব
১৮৮৬-এ প্রতিষ্ঠিত ফুটবল ক্লাব
১৮৮৬-এ ইংল্যান্ডে প্রতিষ্ঠিত
ইংল্যান্ডের ফুটবল ক্লাব
ইএফএল চ্যাম্পিয়নশিপের ক্লাব
হাডার্সফিল্ড টাউন অ্যাসোসিয়েশন ফুটবল ক্লাব

হাডার্সফিল্ড টাউন অ্যাসোসিয়েশন ফুটবল ক্লাব (; সাধারণত হাডার্সফিল্ড টাউন এএফসি এবং সংক্ষেপে হাডার্সফিল্ড টাউন নামে পরিচিত) হচ্ছে হাডার্সফিল্ড ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে প্রতিযোগিতা করে। এই ক্লাবটি ১৯০৮ সালের ১৫ই আগস্ট তারিখে প্রতিষ্ঠিত হয়েছে। ২৪,১২১ ধারণক্ষমতাবিশিষ্ট জন স্মিথ'স স্টেডিয়ামে দ্য টেরিয়ার্স নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় নেইল ওয়ার্নক এবং সভাপতির দায়িত্ব পালন করছেন কেভিন এম. নাগলে। বর্তমানে ইংরেজ মধ্যমাঠের খেলোয়াড় জনাথন হগ এই ক্লাবের অধিনায়কের দায়িত্ব পালন করছেন। 

ঘরোয়া ফুটবলে, হাডার্সফিল্ড টাউন এপর্যন্ত ৭টি শিরোপা জয়লাভ করেছে; যার মধ্যে তিনটি প্রিমিয়ার লিগ, একটি ইএফএল চ্যাম্পিয়নশিপ এবং একটি এফএ কাপ শিরোপা রয়েছে।  নাথান ক্লার্ক, অ্যান্ডি বুথ, ড্যানি ওয়ার্ড, মার্কাস স্টুয়ার্ট এবং পাভেল অ্যাবোটের মতো খেলোয়াড়গণ হাডার্সফিল্ড টাউনের জার্সি গায়ে মাঠ কাঁপিয়েছেন।

ইতিহাস
ক্লাব প্রতিষ্ঠার প্রায় ১২ বছর পর, ১৯২০–২১ মৌসুমে হাডার্সফিল্ড টাউন প্রথমবারের মতো ইংল্যান্ডের পেশাদার ফুটবলের শীর্ষ স্তর ফুটবল লিগ প্রথম বিভাগে অংশগ্রহণ করতে সক্ষম হয়েছিল। ১৯২০ সালের সালের ২৮শে আগস্ট তারিখে, ফুটবল লিগ প্রথম বিভাগে ক্লাব ইতিহাসে নিজেদের প্রথম ম্যাচে অ্যামব্রোজ ল্যাংলির অধীনে হাডার্সফিল্ড টাউন প্রেস্টন নর্থ এন্ডের বিরুদ্ধে ১–০ গোলের ব্যবধানে জয়লাভ করেছিল। ১৯২০–২১ ফুটবল লিগ প্রথম বিভাগে হাডার্সফিল্ড টাউন ১৫টি জয় এবং ৯টি ড্রয়ে সর্বমোট ৩৯ পয়েন্ট অর্জন করে পয়েন্ট তালিকায় ১৭তম স্থান অর্জন করেছিল, যেখানে জ্যাক সোয়ান ৮টি গোল করে লিগে হাডার্সফিল্ড টাউনের হয়ে সর্বোচ্চ গোলদাতা হয়েছিলেন।

তথ্যসূত্র

বহিঃসংযোগ

  

হাডার্সফিল্ড টাউন অ্যাসোসিয়েশন ফুটবল ক্লাব
১৯০৮-এ প্রতিষ্ঠিত ফুটবল ক্লাব
১৯০৮-এ ইংল্যান্ডে প্রতিষ্ঠিত
ইংল্যান্ডের ফুটবল ক্লাব
ইএফএল চ্যাম্পিয়নশিপের ক্লাব
শেফিল্ড ওয়েডনেসডে ফুটবল ক্লাব

শেফিল্ড ওয়েডনেসডে ফুটবল ক্লাব (; সাধারণত শেফিল্ড ওয়েডনেসডে এফসি এবং সংক্ষেপে শেফিল্ড ওয়েডনেসডে নামে পরিচিত) হচ্ছে শেফিল্ড ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে প্রতিযোগিতা করে। এই ক্লাবটি ১৮৬৭ সালের ৪ঠা সেপ্টেম্বর তারিখে দ্য ওয়েডনেসডে নামে প্রতিষ্ঠিত হয়েছে। ৩৯,৭৩২ ধারণক্ষমতাবিশিষ্ট হিলসবরো স্টেডিয়ামে দ্য আউলস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় শিস্কো মুনিয়োস এবং সভাপতির দায়িত্ব পালন করছেন দেইফোন চানসিরি। বর্তমানে স্কটল্যান্ডীয় মধ্যমাঠের খেলোয়াড় বেরি ব্যানান এই ক্লাবের অধিনায়কের দায়িত্ব পালন করছেন। 

ঘরোয়া ফুটবলে, শেফিল্ড ওয়েডনেসডে এপর্যন্ত ১৫টি শিরোপা জয়লাভ করেছে; যার মধ্যে চারটি প্রিমিয়ার লিগ, পাঁচটি ইএফএল চ্যাম্পিয়নশিপ এবং তিনটি এফএ কাপ শিরোপা রয়েছে।  কেভিন প্রেসম্যান, লিয়াম পামার, ডেস ওয়াকার, ডেভিড হার্স্ট এবং মার্ক ব্রাইটের মতো খেলোয়াড়গণ শেফিল্ড ওয়েডনেসডের জার্সি গায়ে মাঠ কাঁপিয়েছেন।

ইতিহাস
ক্লাব প্রতিষ্ঠার প্রায় ২৫ বছর পর, ১৮৯২–৯৩ মৌসুমে শেফিল্ড ওয়েডনেসডে প্রথমবারের মতো ইংল্যান্ডের পেশাদার ফুটবলের শীর্ষ স্তর ফুটবল লিগ প্রথম বিভাগে অংশগ্রহণ করতে সক্ষম হয়েছিল। ১৮৯২ সালের সালের ৩রা সেপ্টেম্বর তারিখে, ফুটবল লিগ প্রথম বিভাগে ক্লাব ইতিহাসে নিজেদের প্রথম ম্যাচে আর্থার ডিকিনসনের অধীনে শেফিল্ড ওয়েডনেসডে নটস কাউন্টির বিরুদ্ধে ১–০ গোলের ব্যবধানে জয়লাভ করেছিল। ১৮৯২–৯৩ ফুটবল লিগ প্রথম বিভাগে শেফিল্ড ওয়েডনেসডে ১২টি জয় এবং ৩টি ড্রয়ে সর্বমোট ২৭ পয়েন্ট অর্জন করে পয়েন্ট তালিকায় ১২তম স্থান অর্জন করেছিল।

তথ্যসূত্র

বহিঃসংযোগ

  

শেফিল্ড ওয়েডনেসডে ফুটবল ক্লাব
১৮৬৭-এ প্রতিষ্ঠিত ফুটবল ক্লাব
১৮৬৭-এ ইংল্যান্ডে প্রতিষ্ঠিত
ইংল্যান্ডের ফুটবল ক্লাব
ইএফএল চ্যাম্পিয়নশিপের ক্লাব
তুষিত

তুষিত () হলো কামধাতুর ছয়টি দেব-লোকের (স্বর্গ) একটি, যা "যম স্বর্গ" ও "নির্মাণরতী স্বর্গ" এর মধ্যে অবস্থিত। অন্যান্য স্বর্গের মতো, তুষিতকে ধ্যানের মাধ্যমে পৌঁছানো যায় বলে বলা হয়। এটি সেই স্বর্গ যেখানে বোধিসত্ত্ব শ্বেতকেতু গৌতম, ঐতিহাসিক বুদ্ধ হিসাবে পৃথিবীতে পুনর্জন্মের আগে বসবাস করেন; একইভাবে, এটি সেই স্বর্গ যেখানে বোধিসত্ত্ব নাথ (রক্ষক) বর্তমানে থাকেন, যিনি পরবর্তীতে পরবর্তী বুদ্ধ, মৈত্রেয় হিসেবে জন্মগ্রহণ করবেন।

অধিকাংশ বৌদ্ধ সাহিত্যে বলা হয়েছে যে রানী মায়া তার পুত্র বুদ্ধের জন্মের সাত দিন পর মারা যান এবং তারপর তুষিত স্বর্গে পুনর্জন্ম লাভ করেন। বুদ্ধের জ্ঞানার্জনের সাত বছর পর, তিনি ত্রয়স্ত্রিং স্বর্গ পরিদর্শনে আসেন, যেখানে বুদ্ধ পরে তাকে অভিধর্ম প্রচার করেছিলেন।

হিন্দুধর্মে, তুষিতদের নয়টি গণ দেবতার মধ্যে একটি হিসাবে উল্লেখ করা হয়: আদিত্যগণ, বিশ্বদেব, বসুগণ,  তুষিত, আভাস্বর, অনীল, মহারাজিক, সাধ্য এবং  রুদ্রগণ।

তথ্যসূত্র

বৌদ্ধ সৃষ্টিতত্ত্ব
হিন্দু দেবদেবী
বৈদিক দেবদেবী
২০২২ এশিয়ান গেমসে ফুটবল

২০২২ এশিয়ান গেমসে ফুটবল চীনের হাংচৌ শহরে ১৯ সেপ্টেম্বর থেকে ৭ অক্টোবর ২০২৩ তারিখে অনুষ্ঠিত হয়েছিলো।

২৭ জুলাই ২০২৩-এ ড্র অনুষ্ঠিত হয়েছিল।
এবারের এশিয়ান গেমসের ফুটবল প্রতিযোগিতায় মোট ২১টি পুরুষ ও ১৬টি মহিলা দল অংশগ্রহণ করেছিল।

প্রতিযোগিতার সময়সূচী 

সব সময় স্থানীয় চীনের মান সময় (ইউটিসি+৮).

অংশগ্রহণকারী দেশ

পুরুষ

মহিলা

ভেন্যু
 

 
 
*শাংচেং স্পোর্টস সেন্টার, জিনহুয়া স্টেডিয়াম এবং চচিয়াং নর্মাল ইউনিভার্সিটি ইস্ট স্টেডিয়াম শুধুমাত্র পুরুষদের টুর্নামেন্টের সময় ব্যবহৃত হয়।
**ওয়েনচৌ অলিম্পিক স্পোর্টস সেন্টার স্টেডিয়াম এবং ওয়েনচৌ স্টেডিয়াম শুধুমাত্র মহিলাদের টুর্নামেন্টের সময় ব্যবহৃত হয়।
''হাংচৌ অলিম্পিক স্পোর্টস সেন্টার স্টেডিয়াম শুধুমাত্র পুরুষদের টুর্নামেন্ট ফাইনালের সময় ব্যবহৃত হয়।

পুরুষদের টুর্নামেন্ট

গ্রুপ পর্ব
পুরুষদের জাতীয় ২৩টি দলকে ৬টি গ্রুপে ভাগ করা হয়েছে। গ্রুপ এ, বি, সি, ই এবং এফ ৪ টি করে দল নিয়ে গঠিত এবং গ্রুপ ডি তে ৩ টি দল রয়েছিলো। নকআউট পর্বে খেলার যোগ্যতা অর্জনের জন্য সেরা গ্রুপ বিজয়ী ৬টি, গ্রুপ রানার্স-আপ ৬টিসহ এবং সেরা তৃতীয় স্থান অধিকারী ৪টি দল। ২০২৩ সালের ২৭ জুলাই চীনের হাংচৌতে ড্র অনুষ্ঠিত হয়েছিলো।
সিরিয়া এবং আফগানিস্তানকে প্রাথমিকভাবে গ্রুপ সি-তে রাখা হয়েছিল, কিন্তু তারা পরে টুর্নামেন্ট থেকে প্রত্যাহার করে নেয়, গ্রুপ থেকে মাত্র ২টি দল বাকি থাকে।

গ্রুপ এ

গ্রুপ বি

গ্রুপ সি

গ্রুপ ডি

গ্রুপ ই

গ্রুপ এফ

সেরা তৃতীয় স্থান

পদক ম্যাচ

মহিলাদের টুর্নামেন্ট

গ্রুপ পর্ব
১৭টি মহিলা জাতীয় দল ৫টি গ্রুপে বিভক্ত। গ্রুপ এ, বি এবং সি প্রত্যেকে ৩টি করে দল নিয়ে গঠিত। ডি এবং ই গ্রুপে রয়েছে ৪টি করে দল। নকআউট পর্বের জন্য যোগ্যতা অর্জনের জন্য সেরা ৩ গ্রুপ রানার্স-আপের সাথে শীর্ষ ৫ গ্রুপ বিজয়ী। ২৭ শে জুলাই ২০২৩ তারিখে চীনের হ্যাংচৌতে ড্র অনুষ্ঠিত হয়েছে।

গ্রুপ এ

গ্রুপ বি

গ্রুপ সি

গ্রুপ ডি

গ্রুপ ই

সেরা দ্বিতীয় স্থান

পদক ম্যাচ

পদকজয়ী

পদক টেবিল

পদকজয়ী খেলোয়াড়

তথ্যসূত্র

বহিঃসংযোগ
অফিসিয়াল ওয়েবসাইট

২০২২ এশিয়ান গেমস
স্বাগতিক চীনে আন্তর্জাতিক ক্রীড়া প্রতিযোগিতা
২০২৩-এ ফুটবল
স্বাগতিক চীনে আন্তর্জাতিক ফুটবল প্রতিযোগিতা
এশিয়ান গেমসে ফুটবল
কোভিড-১৯ মহামারীর কারণে স্থগিত ক্রীড়া প্রতিযোগিতা
২০২২ এশিয়ান গেমসের প্রতিযোগিতা
আভাস্বর

আভাস্বর () হল একটি শব্দ যা বৌদ্ধধর্মে একটি স্বর্গ বোঝাতে এবং হিন্দুধর্মে দেবতাদের শ্রেণী বোঝাতে ব্যবহৃত হয়।

বৌদ্ধধর্ম 
বৌদ্ধধর্মে, আভাস্বর একটি স্বর্গের নাম।

হিন্দুধর্ম 
হিন্দুধর্মে, আভাস্বর বলতে পুরাণে বৈশিষ্ট্যযুক্ত এক শ্রেণীর দেবতাকে বোঝায়। তারা সংখ্যায় ৬৪, এবং আধ্যাত্মিক ও শারীরিক জ্ঞানের সমস্ত বৈচিত্র্যের সার্বভৌম হিসাবে পরিবেশনকারী মানসিক গুণাবলীর মূর্তি হিসাবে বর্ণনা করা হয়েছে। বারোটি প্রাথমিক আভাস্বর হল:
 আত্মা
 জ্ঞাতা
 দম
 দন্ত
 শান্তি
 জ্ঞান
 সম
 তপস
 কাম
 ক্রোধ
 মদ
 মোহ
আভাস্বরদের নয়টি গণদেবতার একজন হিসেবে উল্লেখ করা হয়েছে: আদিত্যগণ, বিশ্বদেব, বসুগণ,  তুষিত, আভাস্বর, অনীল, মহারাজিক, সাধ্য এবং  রুদ্রগণ। তাদেরকে কৈলাসে অবস্থিত গণপর্বতে বসবাসকারী শিব, গণেশ ও বায়ুর মতো দেবতাদের পরিচারক বলে উল্লেখ করা হয়েছে।

তথ্যসূত্র 

বৌদ্ধ সৃষ্টিতত্ত্ব
হিন্দু দেবদেবী
বৈদিক দেবদেবী